ПРОТОКОЛ № 4
от заседанието на Комисия по правни и институционални въпроси към Пленума на Висшия съдебен съвет, 
проведено на 
12 февруари 2018 г.

Днес, 12 февруари 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА
					ПЛАМЕН НАЙДЕНОВ
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ 

На заседанието присъства експертният сътрудник на комисията Мартин Величков – главен експерт – юрисконсулт в дирекция „Правна“; Петър Станков – началник отдел УКОЦОП и Мария Зафирова – началник отдел Европейски и международни програми и проекти. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
Включва в дневния ред следните допълнителни точки:
- Доклад относно Участие на представители на ВСС във встъпителна среща по проект „Electronic Xchange of e-Evidences with e-CODEX“, финансиран от Европейската комисия по програма „Justice“, която ще се проведе в периода 08-09.03.2018 г. в гр. Флоренция, Италия
- Доклад относно предложение за допълнение на решение на Пленума на ВСС по т. 6 от Протокол № 3/01.02.2018 г. относно проект на Закон за изменение и допълнение на Закона за съдебната власт  

Д Н Е В Е Н   Р Е Д: 

I. ПРАВНИ ВЪПРОСИ:

           1. ОТНОСНО: Писмо от Националната агенция за приходите за събиране на държавно вземане към Висшия съдебен съвет

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Отлага разглеждането на писмото от Национална агенция за приходите с оглед излагане на допълнителни съображения в подкрепа на становището, че не е налице задължение за Висшия съдебен съвет поради липса на нередност, като в условията на евентуалност, в случай че такова е налице, е изтекла погасителната давност на установената нередност по смисъла на чл. 3 от Регламент 2988/95 на Съвета от 18 декември 1995 година относно защитата на финансовите интереси на Европейските общности. 

2. ОТНОСНО: Приемане на нови правила за управление цикъла на обществените поръчки във Висшия съдебен съвет

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Преписката да бъде внесена за разглеждане на заседание на Комисията по правни и институционални въпроси след произнасяне от страна на комисия „Бюджет и финанси“ и комисия „Управление на собствеността“ по изготвения проект на Вътрешни правила за възлагане на обществени поръчки във Висшия съдебен съвет.

3. ОТНОСНО: Запитване на Веселин Хаджиев – председател на Окръжен съд – Пловдив

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

         3.1. Висшият съдебен съвет не разполага с правомощието да дава обвързващо тълкуване на закона и указания по прилагането му. При наличие на противоречива съдебна практика, следва да се инициира тълкуване от страна на върховните съдилища. 

4. ОТНОСНО: Запитване от Пламен Георгиев – председател на Районен съд – Хасково, свързано с прилагането на чл. 224 от Кодекса на труда

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Висшият съдебен съвет не разполага с правомощието да дава обвързващо тълкуване на закона и указания по прилагането му. При наличие на противоречива съдебна практика, следва да се инициира тълкуване от страна на върховните съдилища. 

5. ОТНОСНО: Искане от Главна дирекция „Национална полиция“ на Министерство на вътрешните работи за оказване на съдействие за предоставяне на информация относно изпращането на съдебни решения на Националната агенция за приходите на основание чл. 35, ал. 2 от Закона за опазване на обществения ред при провеждането на спортни мероприятия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРИЕМА ЗА СВЕДЕНИЕ искането от Главна дирекция „Национална полиция“
5.2. Писмото на Главна дирекция „Национална полиция“ да се изпрати по електронната поща на органите на съдебната власт, посочени в приложения списък, с оглед предоставяне на поисканата информация на ГД „НП“.

6. ОТНОСНО: Констативен протокол от извършена проверка в Дирекция „Социално подпомагане“ – гр. Кула, област Видин

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ПРИЕМА ЗА СВЕДЕНИЕ констативен протокол от извършена проверка в Дирекция „Социално подпомагане“ – гр. Кула, област Видин.
6.2. Писмото от Държавна агенция „Защита на детето“, ведно с  констативен протокол от извършена проверка в Дирекция „Социално подпомагане“ – гр. Кула, област Видин, да се изпрати на административния ръководител на Районен съд – гр. Кула.
6.3. Писмото от Държавна агенция „Защита на детето“, ведно с  констативен протокол от извършена проверка в Дирекция „Социално подпомагане“ – гр. Кула, област Видин, да се изпрати на Инспектората към Висшия съдебен съвет.

	7. ОТНОСНО: Писмо от Районен съд – Ихтиман с предложение за вземане на становище за възлагането на изпълнението на наказание глоба на държавните съдебни изпълнители

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Висшият съдебен съвет не разполага с правомощието да дава обвързващо тълкуване на законa и указания по прилагането му. Комисията счита, че в случая разпоредбата на чл. 235 от Закона за изпълнение на наказанията и задържането под стража е ясна и сочи, че изпълнението на наказанието глоба следва да бъде възлагано на държавните съдебни изпълнители.
	 
	8. ОТНОСНО: Писмо от Районен съд – Несебър за отменените разпоредби на чл. 254-257 НПК

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 8.1. Висшият съдебен съвет не разполага с правомощието да дава обвързващо тълкуване на закона и указания по прилагането му. Комисията счита, че Наказателно-процесуалният кодекс е ясен и сочи на процесуална възможност, при условията на чл. 270, вр. чл. 247 от НПК, в рамките на образуваното съдебно производство, съдът да се произнася по мерките за процесуална принуда.

	9. ОТНОСНО: Писмо от Националната агенция за приходите предоставяне на информация за невърнати изпълнителни листи на Районен съд – Айтос
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 9.1. ПРИЕМА ЗА ЗАПОЗНАВАНЕ писмото от Националната агенция.
	9.2. Писмото на Национална агенция по приходите ДА СЕ ИЗПРАТИ на административния ръководител на Районен съд – Айтос, като се посочи, че се очаква отговор от страна на Министерство на финансите. 

           ДОПЪЛНИТЕЛНИ ТОЧКИ:

	10. ОТНОСНО: Доклад относно Участие на представители на ВСС във встъпителна среща по проект „Electronic Xchange of e-Evidences with e-CODEX“, финансиран от Европейската комисия по програма „Justice“, която ще се проведе в периода 08-09.03.2018 г. в гр. Флоренция, Италия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 10.1. ПРЕДЛАГА НА ПЛЕНУМА НА ВСС ДА КОМАНДИРОВА за участие във встъпителна среща по проект „Electronic Xchange of e-Evidences with e-CODEX“ по програма „Правосъдие“, която ще се проведе в периода 08-09.03.2018 г. в гр. Флоренция, Италия ……………………….., член на ВСС и представител на Прокурорска колегия и ………………………………….., член на ВСС и представител на Прокурорска колегия.  
10.2. ПРЕДЛАГА НА ПЛЕНУМА НА ВСС ДА ВЪЗЛОЖИ НА ГЛАВНИЯ СЕКРЕТАР ДА КОМАНДИРОВА за участие във встъпителна среща по проект „Electronic Xchange of e-Evidences with e-CODEX“ по програма „Правосъдие“, която ще се проведе в периода 08-09.03.2018 г. в гр. Флоренция, Италия г-жа Мария Зафирова, началник на отдел „Европейски и международни програми и проекти” и г-жа Анелия Чомакова, главен експерт в дирекция „Информационни технологии и съдебна статистика“. 
10.3. РАЗХОДИТЕ за пътни, дневни пари за 4 дни, медицински застраховки, квартирни и нощувки на двамата представителите от АВСС по проекта са за сметка на бюджета на ВСС, като 80 % от извършените разходи ще бъдат възстановени от бюджета на проекта в съответствие с правилата на Програма „Правосъдие“, финансирана от ЕК. Пътуването ще се осъществи със самолет. 
10.4. РАЗХОДИТЕ за пътни, дневни пари за 4 дни, медицински застраховки, квартирни и нощувки за двамата членове на ВСС са за сметка на бюджета на ВСС. Пътуването ще се осъществи със самолет. 
10.5. ИЗПРАЩА ПРЕПИСКАТА на Комисия „Бюджет и финанси“ за сведение и по компетентност.

	11. ОТНОСНО: Доклад относно предложение за допълнение на решение на Пленума на ВСС по т. 6 от Протокол № 3/01.02.2018 г. относно проект на Закон за изменение и допълнение на Закона за съдебната власт  

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 11.1. ПРЕДЛАГА НА ПЛЕНУМА НА ВСС в преходните и заключителни разпоредби на ЗИД на ЗСВ да се включи и параграф 33 със следното съдържание:
„В Закона за управление на средствата от Европейските структурни и инвестиционни фондове в чл. 49, ал. 3 се добавя изречение трето, както следва:
Правилата на ал. 2 не се прилагат и когато дейността по изпълнението и/или управлението на проекта се извършва от съдебен служител извън установеното работно време и се възлага със заповед на ръководителя на проекта или упълномощено от бенефициента лице при изрично писмено съгласие на лицето и на работодателя на лицето по трудово правоотношение при условия и по ред, определен с акта по чл. 59, ал. 1.“

ПРЕДСЕДАТЕЛ
                                                           НА КОМИСИЯТА:	/П/	 
         ЦВЕТИНКА ПАШКУНОВА